**Quina confiança ens dona la Intel.ligència Artificial?**

En molt poc temps la intel·ligència artificial ha passat a formar part del nostre dia a dia. Per exemple, a BBVA tenim molts equips que hi estan treballant per veure com la podem aplicar a la nostra feina i com millorar el servei que donem als nostres clients i clientes.

La IA, amb eines com ara ChatGPT o Gemini, s’ha posat a la nostra disposició a través dels nostres ordinadors o mòbils, passant a ser una eina de consulta habitual per a molts de nosaltres. Aquest creixement en l’ús, tan ràpid, ens fa preguntar-nos si estem preparats per utilitzar-les de la forma correcta. Podem confiar totalment en les respostes de ChatGPT? Les hem de qüestionar? O ni tan sols ens ho hem preguntat?

Què en penseu vosaltres? I els vostres referents més grans (mares, pares, avis, àvies, familiars...)?

Esperem que aquest repte us permeti aprendre sobre la Intel·ligència Artificial i ens agradaria que també us fes reflexionar, en equip, sobre els límits ètics que té aquesta eina tan potent.

BBVA som una entitat financera amb clients d'edats i perfils molt diversos i ja estem veient que no tots tenen la mateixa opinió, ni la mateixa confiança, sobre l’ús de la IA. Com ens podeu ajudar?

Ens agradaria la vostra col·laboració per veure com els diferents grups d'edat afronten la relació amb la IA.

Us proposem fer una enquesta a les vostres famílies, amics i entorn proper i analitzar les respostes de tota la classe per tenir el **posicionament de cada generació envers la IA**. L’enquesta hauria de fer (com a mínim) les 4 següents preguntes:

* Utilitzaríeu la IA per planificar un viatge?
* Utilitzaríeu la IA per tenir un diagnòstic mèdic donant-li els símptomes?
* Utilitzaríeu la IA per saber on invertir els vostres estalvis?
* Utilitzaríeu la IA en els vostres estudis o a la vostra feina?

Caldria iniciar l’enquesta esbrinant si saben el que és i si hi saben accedir. I a partir d’aquí, reflexionar entre tota la classe per explorar quina relació de confiança tenen en la IA les diferents generacions. Quines pors planteja? Quines oportunitats hi veuen? Quins són els principals dubtes que han sortit i les barreres per a la seva utilització?

La presentació final ha d’incloure:

* Breu introducció sobre la IA: inicis, evolució en els últims anys, tipus, persones usuàries a nivell mundial, usos més habituals…
* Informació general sobre l’univers de l’enquesta que heu fet: entorn urbà/rural, nombre de participants, quin format heu escollit per fer les preguntes...
* Presentació mitjançant gràfics dels resultats, separats per grups d’edat.
* Conclusions que n’heu tret, després de reflexionar en conjunt tot el grup sobre els resultats.
* Recomanacions que ens podeu fer per incorporar la IA a les nostres relacions amb les persones clients tenint en compte el grup d’edat a què pertanyen.

[V. Completa. ¿Qué retos te plantea la inteligencia artificial? Con Deborah Berebichez | Desafíos](https://youtu.be/ip_q4Low2XM)

[V. Completa. Cómo la inteligencia artificial está cambiando nuestro mundo. Cristina Aranda](https://youtu.be/1p6aGArHesI?feature=shared)